Η προστασία των δεδομένων προσωπικού χαρακτήρα στην Ευρωπαϊκή Ένωση
Creators: name: Αποστολίδου, Ελπίδα Αχιλλέα
Publisher: name: Aristotle University of Thessaloniki
Year: 2010
Subjects: Προσωπικά δεδομένα
Προστασία
Eυρωπαϊκή Ενωση
Personal data
Protection
European Union

description: Αντικείμενο της μελέτης αποτελεί η προστασία των δεδομένων προσωπικού χαρακτήρα στην Ευρωπαϊκή Ένωση (Ε.Ε.). Στο πλαίσιο της παρούσας μελέτης εξετάζονται τα τρία βασικά νομοθετήματα της Ε.Ε. που ισχύουν σήμερα στο συγκεκριμένο τομέα, καθώς και η σχετική νομολογία του Δικαστηρίου της Ε.Ε.. Η έρευνα διαρθρώνεται από άποψη δομής σε έξι μέρη. Καταρχήν, γίνεται μια εισαγωγή στο θέμα (υπ’ αριθμ. 1) με αναφορά στα διεθνή νομικά κείμενα που σχετίζονταν με την προστασία των δεδομένων προσωπικού χαρακτήρα και της ιδιωτικής ζωής πριν από τα νομοθετήματα της Ε.Ε., καθώς και στους λόγους που οδήγησαν στην ανάληψη νομοθετικής δράσης σε κοινοτικό επίπεδο. Στο δεύτερο μέρος (υπ’ αριθμ. 2) εξετάζεται η Οδηγία 95/46/ΕΚ «για την προστασία των φυσικών προσώπων από την επεξεργασία των δεδομένων προσωπικού χαρακτήρα και για την ελεύθερη κυκλοφορία των δεδομένων αυτών». Αναλύονται οι βασικές διατάξεις της εν λόγω Οδηγίας, οι οποίες αφορούν τους βασικούς ορισμούς, το πεδίο εφαρμογής της, τις εθνικές αρχές ελέγχου και την Ομάδα Προστασίας των προσώπων έναντι της επεξεργασίας των δεδομένων τους, τις προϋποθέσεις νόμιμης επεξεργασίας των δεδομένων, τα δικαιώματα του υποκειμένου των δεδομένων, τη διαβίβαση δεδομένων σε τρίτες χώρες, τις κυρώσεις και την ευθύνη. Εν συνεχεία (υπ’ αριθμ. 3), παρουσιάζεται η Οδηγία 2002/58/ΕΚ «σχετικά με την επεξεργασία των δεδομένων προσωπικού χαρακτήρα και την προστασία της ιδιωτικής ζωής στον τομέα των ηλεκτρονικών τηλεπικοινωνιών». Εξετάζονται τα νέα και εξειδικευμένα στοιχεία που εισάγoνται όσον αφορά την προστασία των δεδομένων των χρηστών υπηρεσιών ηλεκτρονικών επικοινωνιών, όπως τα δικαιώματά των χρηστών που συνδέονται με την αναλυτική χρέωση, την αναγνώριση και αυτόματη προώθηση κλήσεων, τους τηλεφωνικούς καταλόγους συνδρομητών, την άμεση διαφήμιση, και τα cookies. Επίσης, γίνεται αναφορά στο περιεχόμενο δύο τροποποιήσεων που έχουν γίνει στην εν λόγω Οδηγία, αρχικά με την Οδηγία 2006/24/ΕΚ «για τη διατήρηση των δεδομένων που παράγονται ή υποβάλλονται σε επεξεργασία σε συνάρτηση με την παροχή διαθέσιμων στο κοινό υπηρεσιών ηλεκτρονικών επικοινωνιών ή δημόσιων δικτύων και για την τροποποίηση της Οδηγίας 2002/58/ΕΚ», και έπειτα με την Οδηγία 2009/136/ΕΚ. Στο τέταρτο μέρος (υπ’ αριθμ. 4), παρουσιάζεται ο Κανονισμός 45/2001/ΕΚ «σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της E.E. και σχετικά με την ελεύθερη κυκλοφορία των δεδομένων». Εξετάζονται οι προϋποθέσεις επεξεργασίας και διαβίβασης δεδομένων από όργανα και οργανισμούς της Ε.Ε., οι θεσμοί των Υπευθύνων και του Ευρωπαίου Επόπτη προστασίας δεδομένων, το σύστημα ένδικης προστασίας, καθώς και η σχέση του εν λόγω Κανονισμού με τον Κανονισμό 1049/2001 «για την πρόσβαση του κοινού σε έγγραφα του Ευρωπαϊκού Κοινοβουλίου, του Συμβουλίου, και της Επιτροπής». Στα συμπεράσματα και στον επίλογο (υπ’ αριθμ. 5 και 6) γίνεται μια αποτίμηση της λειτουργίας του συστήματος προστασίας δεδομένων προσωπικού χαρακτήρα στην Ε.Ε., με αναφορά στα θετικά στοιχεία και τις αδυναμίες του, καθώς και σε άλλους παράγοντες που θα μπορούσαν να συνεισφέρουν στη βελτίωση της προστασίας. Η μελέτη ολοκληρώνεται με την παράθεση πίνακα Βιβλιογραφίας και Αρθρογραφίας, ηλεκτρονικών πηγών, καθώς και πίνακα νομολογίας του Δικαστηρίου της Ευρωπαϊκής Ένωσης.
description: The thesis concerns the protection of personal data in the European Union (EU). In the context of the present study, the three basic legal texts of the EU in this field are examined, as well as the relative case law of the Court of Justice of the EU. The research is structured in six parts. An introduction to the subject is made in the first part (under 1), with references to the international legal texts concerning the personal data and privacy protection before the adoption of the EU’s legislation, as well as to the reasons that resulted in the legislative action taken by the EU. In the second part (under 2), the Directive 95/46/EC “on the protection of individuals with regard to the processing of personal data and on the free movement of such data” is examined. The basic provisions of the said Directive, which concern the definitions contained, its scope, the national supervisory authorities and the Working Party, the general rules on the lawfulness of the processing of personal data, the data subject’s rights, the transfer of personal data to third countries, the sanctions and the liability, are analyzed. In the third part (under 3), the Directive 2002/58/EC “concerning the processing of personal data and the protection of privacy in the electronic communications sector” is presented. The new and specialized elements on the personal data protection, which concern the users of electronic communications’ services, such as the users’ rights related to the itemized billing, the presentation and restriction of calling identification, the automatic call forwarding, the directories of subscribers, the direct marketing and the cookies are examined. A reference is also made to the content of two amendments that have been made to the Directive 2002/58/EC, at first by the Directive 2006/24/EC “on the retention of data generated or processed in connection with the provision of publicly available electronic communications services or of public communications networks and amending Directive 2002/58/EC”, and afterwards by the Directive 2009/136/EC. In the fourth part (under 4) the Regulation 45/2001/EC “on the protection of individuals with regard to the processing of personal data by the EU institutions and bodies and on the free movement of such data” is presented. The general rules on the lawfulness of the processing and the transfer of personal data by the EU institutions and bodies, the institutions of the Data Protection Officer and the European Data Protection Supervisor, the remedies system, and the relation between the above Regulation and the Regulation 1049/2001/EC “regarding public access to European Parliament, Council and Commission documents”, are examined. In the conclusions and the epilogue (under 5&amp;6), an evaluation is made on the function of the European personal data protection system by mentioning its advantages and weaknesses, as well as other possible factors which could contribute to the improvement of the provided protection. The thesis is completed by appending the table of Bibliography and the electronic sources used, as well as the table of the Court’s relevant case law.